David Suchet

**Sir David Suchet** [d'eivid s'uušei] (sündinud 2. mail 1946 Londonis) on inglise näitleja. Eelkõige on ta tuntud 70-osalise inglise telefilmisarja "Hercule Poirot" (1989–2013) nimitegelase kehastajana.

## Päritolu
Isa Jack Suchet oli sünnitusabiarst-günekoloog, kes koos Alexander Fleminguga aitas välja töötada penitsilliini. David Suchet' enda sõnul oli isa rahulolematus tema erialavalikuga üks põhjuseid, miks ta on igasse rolli elanud sisse suure pühendumusega, otsides isa heakskiitu.

David Suchet' vanaisa oli Kovno kubermangus Kretingas sündinud juudi päritolu ettevõtja Isidor Suchedowitz (perekonnanimi heebrea keeles Shokhet), kes hiljem kolis Ida-Preisimaale Memelisse. Isidor muutis oma perekonnanime Suchedowitz ümber Suchet'ks. David Suchet' ema oli prantsuse näitleja Joan Suchet. Emapoolne vanaisa oli kuulus fotograaf James Jarché.

## Näitlejakarjäär
David Suchet on õppinud näitlejaks Londoni Muusika- ja draamakunsti akadeemias (London Academy of Music and Dramatic Art). 1973. aastal liitus ta Royal Shakespare Companyga ning 1970. aastate algusest mängis pisirolle telesarjades. 1980. aastatel tegi ta esimesed filmirollid ja jätkas telesarjades mängimist.

1985. aastal mängis ta muuhulgas Agatha Christie romaani põhjal loodud telefilmis "Õhtusöök kolmeteistkümnele" politseiinspektor Jappi. Hercule Poirot' rollis oli seal Peter Ustinov.

## Tunnustus

* 1986 Royal Television Society televisiooniauhind – parim meesnäitleja ("A Song for Europe")
* 1994 Variety Club Award (teatriauhind) – parim meesnäitleja ("Oleana")
* 1998 Istanbuli rahvusvaheline filmifestival – žürii eriauhind ("Sunday")
* 2002 Royal Television Society televisiooniauhind – parim meesnäitleja ("The Way We Live Now")
* 2002 Broadcasting Press Guild Award – parim meesnäitleja ("The Way We Live Now")
* 2002 Officer of the Order of the British Empire
* 2011 Commander of the Order of the British Empire

### Nominatsioonid
Kolmel korral on seatud üles ta kandidatuur ka Briti Akadeemia auhinnale:
* 1989 filmiauhind – parim meeskõrvalosatäitja ("Maailm omaette")
* 1991 teleseriaaliauhind – parim meesnäitleja ("Hercule Poirot")
* 2002 teleseriaaliauhind – parim meesnäitleja ("The Way We Live Now")

## Filmograafia
### Filmid
* "Schiele In Prison" (1980)
* "Misjonär" ("The Missionary"; 1982)
* "Vihmamantel" ("Trenchcoat"; 1983)
* "Tarzan - ahvide valitseja" ("Greystoke: The Legend of Tarzan, Lord of the Apes"; 1984)
* "The Little Drummer Girl" (1984)
* "The Falcon and the Snowman" (1985)
* "Raudkotkas" (1986)
* "Harry and the Hendersons" (1987)
* "To Kill a Priest" (1988)
* "Maailm omaette" ("A World Apart"; 1988)
* "When the Whales Came" (1989)
* "Der Fall Lucona" (1993)
* "Kriitiline otsus" ("Executive Decision"; 1996)
* "Sunday" (1997)
* "Täiuslik mõrv" ("A Perfect Murder"; 1998)
* "Wing Commander" (1999)
* "Sabotage!" (2000)
* "Hull äiapapa" ("The In-Laws"; 2003)
* "Foolproof" (2003)
* "Arthur et les Minimoys" (eestikeelne pealkiri "Arthur ja nähtamatud", hääl ingliskeelses versioonis) 
* "Londoni häving" (2007)
* "Pangarööv" ("The Bank Job"; 2008)

### Telefilmid
* "A Tale of Two Cities" (1980)
* "The Hunchback of Notre Dame" (1982)
* "Red Monarch" (1983)
* "The Last Day" (1983)
* "Thirteen at Dinner" (1985)
* "Gulag" (1985)
* "A Song for Europe" (1985)
* "Murrow" (1986)
* "The Last Innocent Man" (1987)
* "Cause célèbre" (1987)
* "Nobody Here But Us Chickens" (1989)
* "The Fool of the World and the Flying Ship" (1990)
* "Separation" (1990)
* "The Secret Agent" (1992)
* "Cruel Train" (1995)
* "Deadly Voyage" (1996)
* "Moses" (1996)
* "Solomon" (1997)
* "Seesaw" (1998)
* "RKO 281" (1999)
* "Victoria & Albert" (2001)
* "Inimjaht" ("NCS Manhunt"; 2001)
* "Live from Baghdad" (2002)
* "Henry VIII" (2003)
* "A Bear Named Winnie" (2004)
* "Space Odyssey: Voyage to the Planets" (2004)
* "Maxwell" (2007)
* "Postiteenistus" ("Going Postal"; 2010)

### Telefilmisarjad
* "The Mating Machine" (1970)
* "Public Eye" (1971)
* "The Protectors" (1973)
* "The Professionals" (1978) 
* "Oppenheimer" (1980)
* "Reilly: The Ace of Spies" (1983)
* "Freud" (1984)
* "Master of the Game" (1984)
* "Blott on the Landscape" (1985)
* "Mussolini: The Untold Story" (1985)
* "King & Castle" (1986)
* "Tales of the Unexpected" (1988)
* "Long Ago and Far Away" (1990)
* "The Dame Edna Experience" (1989)
* "The Phoenix and the Carpet" (1997)
* "Teine maailm" ("The Way We Live Now"; 2001)
* "Murder in Mind" (2001) 
* "NCS Manhunt" (2002)
* "Postiteenistus" (2010)
* "Hercule Poirot" (1989– )

## Isiklikku
1976. aastal abiellus ta endise näitleja Sheila Ferrisega, neil on poeg Robert ja tütar Katherine. Tema vanem vend John Suchet on olnud telekanali ITN uudistetoimetaja, noorem vend Peter Suchet töötas reklaamiagentuuris Saatchi & Saatchi, seejärel turundusettevõtte Precision Data Ventures direktorina.

### Religioossed tõekspidamised
Religioonita üles kasvanud Suchet pöördus 1986. aastal pärast seda, kui oli oma hotellitoas lugenud Roomlastele 8. peatükki . Varsti pärast seda ristiti ta Inglismaa kirikusse . * Suchet ütles ajakirjale Strand* Magazine antud intervjuus : "Ma olen usu poolest kristlane. Mulle meeldib mõelda, et see näeb mind läbi suure osa minu elust. Ma usun väga kristluse põhimõtetesse ja tegelikult enamiku religioonide põhimõtetesse – et inimene peab end hülgama kõrgema hüve nimel." 

2012. aastal tegi Suchet BBC-le dokumentaalfilmi oma isiklikust kangelasest Paulusest , et avastada, milline ta mehena oli, kaardistades oma evangeelse teekonna ümber Vahemere.  2014. aastal filmis ta dokumentaalfilmi apostel Püha Peetrusest .   

Pärast Hercule Poirot' rollist hüvasti jätmist täitis Suchet 27 aastat kestnud eesmärgi teha Piibli uue rahvusvahelise versiooni helisalvestis , mis ilmus 2014. aasta aprillis . 

### Poliitilised vaated

## Välislingid
*